section_heading: Prva sezona (2007./08.)
paragraph_text: Glavna okosnica radnje prve sezone je Serenin iznenadni povratak na Upper East Side nakon njezinog misterioznog nestanka. U početku se mislilo da je razlog njezina odlaska bio taj što je jednu noć provela s Nateom Archibaldom, dečkom od njezine najbolje prijateljice Blair Waldorf. Međutim, pred kraj sezone lukava Georgina Sparks, Serenina bivša prijateljica, dolazi na Upper East Side otkrivajući da Serenina noć kad je spavala s Nateom nije završila tu, već da je poslije otišla u Georginin stan gdje je muškarac umro od prekomjerne doze droge u Sereninoj prisutnosti dok je istovremeno sve to snimala kamera. Radnja serije također se vrti i oko Serenine ljubavne veze s autsajderom Danom Humphreyjem; Blairinom vezom s Nateom i njezinom aferom s njegovim najboljim prijateljem Chuckom; kratkom romansom između Serenine majke i Danovog oca; Blairinom i Jennyinom mentor-proteže odnosu; te dolasku Danove bivše najbolje prijateljice Vanesse Abrams u grad. Sezona završava razotkrivanjem Serenine tajne, te Chuckovim napuštanjem Blair na aerodromu prije odlaska u Europu.